wannaphong/clean_thaiwikipedia huggingface dataset:
# เขตปลอดทหารเกาหลี
320px|thumb|ทหารสหรัฐฯ และเกาหลีใต้ในพื้นที่ ทางใต้ของชายแดน

เขตปลอดทหารเกาหลี  เป็นแผ่นดินที่วิ่งตัดคาบสมุทรเกาหลี จัดตั้งขึ้นตามบทบัญญัติแห่งความตกลงการสงบศึกเกาหลีเพื่อใช้เป็นเขตกันชนระหว่างสาธารณรัฐประชาธิปไตยประชาชนเกาหลี (เกาหลีเหนือ) กับสาธารณรัฐเกาหลี (เกาหลีใต้) ในปี 1953 เขตปลอดทหารเกาหลีเป็นแนวกั้นชายแดนซึ่งแบ่งคาบสมุทรเกาหลีออกเป็นเกือบเท่า ๆ กัน มีความยาว 250 กิโลเมตร และกว้าง 4 กิโลเมตร

ในเขตปลอดทหารเกาหลีเป็นที่ประชุมระหว่างสองประเทศในพื้นที่ความมั่นคงร่วมเล็ก ๆ ใกล้ปลายด้านตะวันตกของเขต อันเป็นที่จัดการเจรจา มีอุบัติการณ์ต่าง ๆ ทั้งในและรอบเขตปลอดทหารเกาหลี โดยทั้งสองฝ่ายสูญเสียทหารและพลเรือน

thumb|Kijŏng-dong ใน เกาหลีเหนือ เห็นได้จาก เกาหลีใต้

ทั้ง เกาหลีเหนือ และ เกาหลีใต้ รักษาหมู่บ้านสันติภาพให้อยู่ในสายตาของอีกด้านหนึ่งของเขตปลอดทหารเกาหลีในภาคใต้ แดซองดง อยู่ภายใต้เงื่อนไขของเขตปลอดทหารเกาหลี ชาวบ้านจัดเป็นพลเมืองของ สาธารณรัฐเกาหลี แต่ได้รับการยกเว้นไม่ต้องเสียภาษีและข้อกำหนดอื่น ๆ ของพลเมือง เช่น การรับราชการทหาร ทางตอนเหนือ Kijŏng-dong มีอาคารคอนกรีตเทสีสดใสหลายชั้นและอพาร์ตเมนต์พร้อมไฟส่องสว่าง ลักษณะเหล่านี้แสดงถึงความหรูหราในระดับที่ไม่เคยมีมาก่อนสำหรับชาวเกาหลีเหนือในชนบทในทศวรรษ 1950 เมืองนี้ได้รับการออกแบบเพื่อให้หลังคาสีฟ้าสดใสและด้านสีขาวของอาคารมีลักษณะเด่นที่สุดเมื่อมองจากด้านบน ชายแดน อย่างไรก็ตาม จากการตรวจสอบอย่างละเอียดด้วยเลนส์เทเลสโคปิกสมัยใหม่ ได้มีการกล่าวอ้างว่าตัวอาคารเป็นเพียงโครงสร้างคอนกรีตที่ไม่มีหน้าต่างกระจกหรือแม้แต่ห้องภายใน [15] [16] โดยจะมีการเปิดและปิดไฟของอาคารในเวลาที่กำหนดและทางเท้าที่ว่างเปล่า กวาด โดยทีมผู้ดูแลโครงกระดูกในความพยายามที่จะรักษาภาพลวงตาของกิจกรรม

 พืชและสัตว์ 
thumb|The Amur leopard สัตว์ใกล้สูญพันธุ์อาศัยอยู่ใน ZDC

ZDC เป็นพื้นที่เกือบไม่มีประชากร ดังนั้นจึงมีที่อยู่อาศัยตามธรรมชาติที่น่าสนใจและมีความหลากหลายทางชีวภาพในระบบนิเวศอย่างมาก ทีมวิจัยหลายแห่งสามารถค้นหาสัตว์มากกว่า 50 ตัวและพืช 12 สายพันธุ์ในพื้นที่ และคาดว่าสามารถพบสัตว์ทะเลมากกว่า 80 ชนิดและสัตว์เลี้ยงลูกด้วยนม 50 ชนิด รัฐบาลเกาหลีใต้เสนอต่อองค์การสหประชาชาติว่าส่วนหนึ่งของ ZDC ได้รับการประกาศให้เป็น เขตอนุรักษ์ธรรมชาติ โดย UNESCO

ในบรรดาสายพันธุ์ที่สามารถพบได้ในถิ่นที่อยู่นี้คือ เกาหลี แมวป่า, นกกระเรียนมงกุฎแดง, เสือดาวอามูร์ และ เสือโคร่งไซบีเรีย
# เจสสิกา แคปชอว์
เจสสิกา บรูค แคปชอว์ กาวีแกน (, เกิด 9 สิงหาคม 1976) หรือชื่อในวงการว่า เจสสิกา แคปชอว์ เป็นนักแสดงหญิงชาวอเมริกัน มีชื่อเสียงจากบทบาทเจมี สตริงเจอร์ในเดอะแพรกทิส และ พญ. แอริโซนา รอบบินส์จากละครแพทย์ของเอบีซี แพทย์มือใหม่ หัวใจเกินร้อย (Grey's Anatomy) เริ่มรับบทในฤดูกาลที่ 5 เป็นศัลยแพทย์ประจำและหัวหน้ากุมารศัลยศาสตร์คนใหม่ เดิมสัญญาจะปรากฏตัวสามตอน แต่มีการต่ออายุสัญญาของแคปชอว์จนจบฤดูกาลที่ 5 และเป็นนักแสดงประจำของซีรีย์ในฤดูกาลที่ 6
# วยาเชสลาฟ ทิคโฮนอฟ
วยาเชสลาฟ วาซีลเยวิช ทิคโฮนอฟ  เป็นนักแสดงภาพยนตร์ชาวโซเวียต และ รัสเซีย ทิคโฮนอฟเป็นที่รู้จักในบทสายลับโซเวียต สตีร์ลิตซ์ ในมินิซีรีสเรื่อง เซมนัดซัตมกโนเวนีย์เวสนืย ทิคโฮนอฟได้รับรางวัลจากรัฐมากมายร่วมถึงได้รับลำดับเกียรติ ศิลปินของประชาชนสหภาพโซเวียต (1974) และ วีรชนแรงงานแห่งสังคมนิยม (1982)
 ผลงานการแสดง 
 The Young Guard (1948)
 Taras Shevchenko (1951)
 เชร์.เปร์. — เชียร์ซวืยไซนอยโปรอีสเชียสตวี (1958)
 วอยนาอีมีร์ (1968)
 เซมนัดซัตมกโนเวนีย์เวสนืย (1973)
 Front Without Flanks (1974)
 Front Beyond the Front Line (1977)
 The Rear Front (1981)
  Evropeyskaya istoriya (1984)
 TASS Is Authorized to Declare (1984)
 Burnt by the Sun (1994)

 แหล่งข้อมูลอื่น 
 
 Actor Vyacheslav Tikhonov, the Legendary Stierlitz (Biography)
# ซิลิคอนคาร์ไบด์
ซิลิคอนคาร์ไบด์  หรือ คาร์บอรันดัม (carborundum) เป็นสารประกอบที่มีสูตรเคมีคือ SiC ในรูปบริสุทธิ์ไม่มีสี แต่มีสีเขียวถึงดำจากการปนเปื้อนธาตุเหล็ก ซิลิคอนคาร์ไบด์มีรูปแบบผลึกกว่า 250 แบบ แต่พบมากที่สุดในรูปแอลฟา (α-SiC) ซึ่งมีโครงสร้างผลึกแบบหกเหลี่ยม ก่อตัวที่อุณหภูมิสูงกว่า 1700 °C และรูปบีตา (β-SiC) ซึ่งเป็นโครงสร้างแบบซิงก์เบลนด์ ก่อตัวที่อุณหภูมิต่ำกว่า 1700 °C ในธรรมชาติพบในแร่มอยซาไนต์ แต่สามารถสังเคราะห์ได้จากกระบวนการอะคีสัน 

ซิลิคอนคาร์ไบด์มีคุณสมบัตินำความร้อนและทนอุณหภูมิสูง มีความแข็งตามมาตราโมสที่ 9–9.5 จึงนิยมใช้เป็นสารกึ่งตัวนำ, วัสดุขัดถู, วัสดุทนความร้อนสูงและการกระแทก
# ดินแดนใต้การปกครองร่วมบอสเนียและเฮอร์เซโกวีนา
ดินแดนใต้การปกครองร่วมบอสเนียและเฮอร์เซโกวีนา  อยู่ในการควบคุมของจักรวรรดิออสเตรีย-ฮังการี ในปี 1908 และ ก่อนหน้านั้นตั้งแต่ปี 1878 ก็เป็นดินแดนในการอารักขารักษาความสงบแทนจักรวรรดิออตโตมันในช่วงที่ชาวบอสเนียก่อกำเริบต่ออออตโตมัน เวลาต่อมาในปี1908  ราชอาณาจักรบอสเนียและเฮอร์เซโกวีนา  ถูกสถาปนาเพื่อเป็นตำแหน่งพระราชาธิบดีของจักรพรรดิออสเตรียอีกตำแหน่งหนึง โดยจัดตั้งรัฐบาลที่ปกครองโดยชาวบอสนีแอก ชาวโครแอตและชาวสโลวีน และในช่วงสงครามโลกครั้งที่ 1 ก็เกิดการลอบปลงพระชนม์มงกุฎราชกุฎมารของออสเตรียในดินแดนแห่งนี้ เนื่องจากชาวเซิร์บและชาวมุสลิมบอสเนียบางกลุ่มต้องการแยกบอสเนียไปรวมกับเซอร์เบียเป็น ราชอาณาจักรยูโกสลาเวีย

 ประมุขแห่งบอสเนียและเฮอร์เซโกวีนา 
 № รูปพระนาม ระยะเวลาครองราชย์ 1 80px  จักรพรรดิฟรันซ์ โยเซฟ  13 กรกฎาคม 1908  21 พฤศจิกายน 1916 2 80px  จักรพรรดิคาร์ลที่ 1  21 พฤศจิกายน 1916  12 พฤศจิกายน 1918

 มุขมนตรีแห่งบอสเนียและเฮอร์เซโกวีนา 
 № รูปชื่อ เวลาดำรงตำแหน่ง ชาติพันธ์ 1 80px  Josip Filipović  13 กรกฎาคม 1878  18 พฤศจิกายน 1878  บอสโน-โครแอท 2 80px  Wilhelm von Württemberg  18 พฤศจิกายน 1878  6 เมษายน 1881  เยอรมัน 3 80px  Hermann Dahlen von Orlaburg  6 เมษายน 1881  9 สิงหาคม 1882  เยอรมัน 4 80px  Johann von Appel  9 สิงหาคม 1882  8 ธันวาคม 1903  เยอรมัน 5 80px  Eugen von Albori  8 ธันวาคม 1903  25 มิถุนายน 1907  เยอรมัน 6 80px  Anton von Winzor  30 มิถุนายน 1907  7 มีนาคม 1909  เยอรมัน 7 80px  Marijan Varešanin  7 มีนาคม 1909  10 พฤษภาคม 1911   บอสโน-โครแอท 8 80px  Oskar Potiorek  10 พฤษภาคม 1911  22 ธันวาคม 1914  สโลวีน 9 80px  Stjepan Sarkotić  22 ธันวาคม 1914  3 พฤศจิกายน 1918   บอสโน-โครแอท
 ธงชาติ 

 ตราแผ่นดิน 

 เชิงอรรถ 
อ้างอิง

บรรณานุกรม
# ยูรี นีคูลิน
ยูรี วลาดีมีโรวิช นีคูลิน  เป็นนักแสดงและตัวตลกชาวรัสเซีย-โซเวียต เป็นรู้จักอย่างดีในภาพยนตร์เรื่อง Dog Barbos and Unusual Cross (1961)

นีคูลินได้รับรางวัลศิลปินของประชาชนสหภาพโซเวียตในปี ค.ศ. 1973 และวีรชนแรงงานแห่งสังคมนิยมในปี ค.ศ. 1990 นอกจากนี้ เขายังได้รับรางวัลจากรัฐมากมายรวมถึงได้รับเครื่องอิสริยาภรณ์เลนิน 2 ครั้งในตลอดชีวิตของเขา

 ชีวิตช่วงแรก 
นีคูลินเกิดในช่วงหลังสงครามกลางเมืองของรัสเซีย ในสโมเลนสค์ทางตะวันตกของรัสเซีย แม่ของเขาชื่อ ลิเดีย อีวานอฟนา นีคูลินา (Лидия Ивановна Никулина) เป็นเจ้าของกิจการอู่ซ่อมรถยนต์ และพ่อของเขา วลาดีมีร์ อันเดรเยวิช (Владимир Андреевич) เป็นนักเขียนบทละครเสียดสีสังคม

นีคูลินได้ร่วมรบกับกองทัพแดงในสงครามฤดูหนาวกับฟินแลนด์ และสงครามโลกครั้งที่ 2 กับเยอรมนี หลังจากปลดประจำการ เขาพยายามเข้าเรียนการแสดงในสถาบันภาพยนตร์แห่งชาติและสถาบันการศิลปะการแสดงแห่งชาติแต่ไม่สามารถเข้าเรียนได้ จึงไปสมัครเป็นพนักงานฝึกหัดของคณะละครสัตว์มอสโกOBITUARY: YURI NIKULIN: HOW TO GRIN AND BEAR IT. James Meek. The Guardian (London). THE GUARDIAN FEATURES PAGE; Pg. 16. August 22, 1997.
# จังหวัดคาราฟูโตะ
จังหวัดคาราฟูโตะ  เรียกกันโดยทั่วไปว่า ซาฮาลินใต้ เป็นส่วนบริหารการปกครองของญี่ปุ่นที่สอดคล้องกับดินแดนญี่ปุ่นบนเกาะซาฮาลินทางตอนใต้  ตั้งแต่ปี ค.ศ. 1905 ถึง ค.ศ. 1945

ด้วยสนธิสัญญาพอร์ตสมัท ส่วนหนึ่งของเกาะทางตอนใต้ของบริเวณเส้นขนานที่ 50 องศาเหนือ ได้กลายเป็นอาณานิคมของญี่ปุ่นในปี ค.ศ. 1905 ในปี ค.ศ. 1907 จังหวัดคาราฟูโตะได้ถูกก่อตั้งขึ้น ซึ่งเมืองหลวงที่โอโดมาริ (大泊, ปัจจุบัน โครซาคอฟ) ในปี ค.ศ. 1905 และต่อมาเป็นโทโยฮาระ (豊原, ปัจจุบัน ยุจโน-ซาฮาลินสค์) ในปี ค.ศ. 1907 ในปี ค.ศ. 1945 ด้วยความพ่ายแพ้ของญี่ปุ่นในสงครามโลกครั้งที่สอง คาราฟูโตะได้ถูกยึดครองโดยกองกำลังทหารโซเวียตและส่วนบริหารการปกครองของญี่ปุ่นได้ยุติบทบาทลง จังหวัดคาราฟูโตะได้ถูกยกเลิกอย่างเป็นทางการด้วยกฎหมายนิติบุคคล เมื่อวันที่ 1 มิถุนายน ค.ศ. 1949 ตั้งแต่ปี ค.ศ. 1951 ส่วนทางตอนใต้ของซาฮาลินได้กลายเป็นส่วนหนึ่งของแคว้นซาฮาลินในสหภาพโซเวียต (ปัจจุบันคือรัสเซีย)

 เขตการปกครอง 
ณ ค.ศ. 1945 จังหวัดคาราฟูโตะแบ่งออกเป็น 4 กิ่งจังหวัด ซึ่งแบ่งย่อยออกเป็น 11 อำเภอ และแบ่งย่อยอีกออกเป็น 41 เทศบาล (1 นคร, 13 เมือง และ 27 หมู่บ้าน)

เมืองที่ใหญ่ที่สุดของจังหวัดคาราฟูโตะ คือ นครโทโยฮาระ ในขณะที่เมืองหลักอื่น ๆ ได้แก่ เมืองเอซูโตรุ ทางตอนเหนือ และเมืองมาโอกะทางตอนใต้

thumb|200px|จังหวัดคาราฟูโตะแบ่งออกเป็น 4 กิ่งจังหวัด ได้แก่ โทโยฮาระ, มาโอกะ, เอซูโตรุ และชิกูกะ นครโทยาฮาระ เป็นส่วนหนึ่งของกิ่งจังหวัดโทโยฮาระ

ด้านล่างนี้จะเป็นรายชื่อเทศบาลในจังหวัดคาราฟูโตะ โดยจะมีด้านหลังเป็นชื่อเมืองปัจจุบันในภาษารัสเซีย

 กิ่งจังหวัดเอซูโตรุ 
 อำเภอเอซูโตรุ 
 เมืองชินไน (Krasnogorsk)
 เมืองเอซูโตรุ (Uglegorsk)
 เมืองโทโระ (Shakhtyorsk)
 หมู่บ้านอูชิโระ (Orlovo)
 อำเภอนาโยชิ 
 เมืองนาโยชิ (Lesogorskoye)
 หมู่บ้านนิชิซากูตัง (Boshnyakovo)

 กิ่งจังหวัดมาโอกะ 
 อำเภอฮนโตะ 
 เมืองฮนโตะ (Nevelsk)
 หมู่บ้านไคบะ (Moneron Island)
 หมู่บ้านโคนิ (Shebunino)
 เมืองไนโฮโระ (Gornozavodsk)
 อำเภอมาโอกะ 
 หมู่บ้านฮิโรจิ (Pravda)
 หมู่บ้านโคโนโตโระ (Kostromskoye)
 เมืองมาโอกะ (Kholmsk)
 เมืองโนดะ (Chekhov)
 หมู่บ้านรันโดมาริ (Yablochny)
 หมู่บ้านชิมิซุ (Chaplakovo)
 อำเภอโทมาริโอรุ 
 หมู่บ้านคูชุนไน (Ilyinskoye)
 หมู่บ้านนาโยริ (Penzenskoye)
 เมืองโทมาริโอรุ (Tomari)

 กิ่งจังหวัดชิกูกะ/ชิซูกะ 
 อำเภอโมโตโดมาริ/โมโตโตมาริ 
 หมู่บ้านโฮโยริ (Pugachevo)
 หมู่บ้านโมโตโดมาริ/โมโตโตมาริ 
 เมืองชิรูโตรุ/ชิริโตริ (Makarov)
 อำเภอชิกูกะ/ชิซูกะ/ชิกิกะ 
 หมู่บ้านจิริเอะ (Kotikovo)
 หมู่บ้านไนโระ (Gastello)
 เมืองชิกูกะ/ชิซูกะ/ชิกิกะ (Poronaysk)
 หมู่บ้านโทมาริกิชิ (Vakhrushev)

 กิ่งจังหวัดโทโยฮาระ 
 อำเภอโอโตมาริ/โอโดมาริ 
 หมู่บ้านชิโตเซะ (Tret'ya Pad)
 หมู่บ้านฟูกามิ (Prigorodnoye)
 หมู่บ้านนางาฮามะ (Ozyorskoye)
 เมืองโอโตมาริ/โอโดมาริ (Korsakov)
 หมู่บ้านชิเรโตโกะ (Novikovo)
 หมู่บ้านโทบูจิ (Murav'yovo)
 หมู่บ้านทนไน (Okhotskoye)
 อำเภอรูตากะ 
 หมู่บ้านโนโตโระ (Kirillovo)
 เมืองรูตากะ (Aniva)
 หมู่บ้านซังโง (Taranay)
 นครโทโยฮาระ (Yuzhno-Sakhalinsk)
 อำเภอโฮเอ (Vysokoye)
 หมู่บ้านคาวากามิ (Sinegorsk)
 เมืองโอจิไอ (Dolinsk)
 หมู่บ้านซากาเอฮามะ (Starodubskoye)
 หมู่บ้านชิรานูอิ (Vzmorye)
 หมู่บ้านโทโยกิตะ (Lugovoye)
# จักรวาลเธอ
เรื่องย่อ 
เรื่องราวของ 4 คน 4 ทฤษฎีความรัก ที่จะพากันโคจรในจักรวาลเธอ

ไนต์ (กรภัทร์ เกิดพันธุ์) และซัน (พลอยชมพู ศุภทรัพย์) ความรักของคนแปลกหน้าที่โลกหมุนเขาสองคนมาเจอกัน ทำให้ไนต์ได้ออกไปสำรวจดินแดนใหม่ ๆ ที่เขาไม่เคยพบเจอมาก่อนในจักรวาลของซัน

เอิร์ธ (วชิรวิชญ์ เรืองวิวรรธน์) และนิก (อภิชญา แซ่จัง) เพื่อนสนิท...ที่ทำให้ใจเต้นแรง ทั้งสองได้หมุนอยู่ในวงโคจรซึ่งกันและกันมานาน จนวันหนึ่งทั้งสองพบว่าวงโคจรนั้นได้มีการเปลี่ยนแปลง

มาดูว่า คน 4 คน- 2 คู่ จะอยู่ในวงโคจรของกันและกันได้ยังไง  และทฤษฎีไหนที่จะทำให้เขาได้เข้าไปในจักรวาลของเธอ

 รายชื่อนักแสดง 
 กรภัทร์ เกิดพันธุ์  รับบท  ไนต์
 พลอยชมพู ศุภทรัพย์  รับบท  ซัน
 วชิรวิชญ์ เรืองวิวรรธน์  รับบท  เอิร์ธ
 อภิชญา แซ่จัง  รับบท นิก
 วีรยุทธ จันทร์สุข  รับบท  เจ้าของร้านไอศกรีม (รับเชิญ)

  รายชื่อตอน 
ตอนที่วันที่ออกอากาศชื่อตอนเรื่องย่อ124 เมษายน 2560   ทฤษฎีการจ้องตา เราจะตกหลุมรักใครสักคน จากการจ้องตา 8.2 วินาที? ไนต์ และ ซัน ความรักของคนแปลกหน้าที่โลกหมุนเขาสองคนมาเจอกัน ทำให้ไนต์ได้ออกไปสำรวจดินแดนใหม่ ๆ ที่เขาไม่เคยพบเจอมาก่อนในจักรวาลของซัน
เอิร์ธ และ นิก เพื่อนสนิท...ที่ทำให้ใจเต้นแรง ทั้งสองได้หมุนอยู่ในวงโคจรซึ่งกันและกันมานาน จนวันหนึ่งทั้งสองพบว่าวงโคจรนั้นได้มีการเปลี่ยนแปลง 226 เมษายน 2560  ทฤษฎีความเหมือน ความเหมือนกัน... ทำให้เราเข้ากันได้ง่ายขึ้น? เมื่อไนต์ได้เจอหน้าซัน ผู้หญิงที่ซื้อ Soundtrack หนัง My Girl ตัดหน้าเค้าไป และได้รู้ว่าสิ่งที่ชอบเหมือนกันไม่ได้มีแค่การสะสมแผ่น Soundtrack
ส่วนเอิร์ธกับนิก คู่เพื่อนสนิทที่มีไลฟ์สไตล์เหมือนกันทุกอย่าง เริ่มไม่แน่ใจว่าความเหมือนกัน จะเวิร์กกับความสัมพันธ์ที่มากกว่าเพื่อนไหม 31 พฤษภาคม 2560ทฤษฎีสะพานแขวน เรื่องน่าตื่นเต้น...จะทำให้เรา “ใจเต้น” กับคนที่อยู่ใกล้ ๆ? เมื่อเอิร์ธกับนิกต้องมาเจอกับเรื่องบ้า ๆ ในตอนกลางวัน และไนต์กับซันต้องมาเจอกับเรื่องประหลาดในตอนกลางคืน
เรื่องตื่นเต้นที่เจอ จะทำให้ทั้ง 4 คนใจเต้นกับคนที่อยู่ใกล้ ๆ หรือไม่ มาพิสูจน์ทฤษฎีนี้ใน YOUniverse จักรวาลเธอ43 พฤษภาคม 2560 21 Days “ผมเคยอ่านทฤษฎี 21 วัน ของ Maxwell Maltz ถ้าคนเราทำอะไรซ้ำ ๆ กัน 21 วัน มันจะติดเป็นนิสัย ถ้าเอามันมาโยงกับความรัก เราคุยกันมาตลอด 21 วัน ถ้าผมหายไป... เธอจะทักผมมาไหม?” 
เมื่อทั้ง 4 คนต้องเผชิญกับความรู้สึกที่ “ไม่ไกล” แต่ก็ ”ไม่ใกล้” ไปกว่านี้ เอิร์ธจะทำยังไงกับนิก เพื่อนที่กำลังจะหลุดวงโคจรไป... สิ่งที่เป็นอยู่คือการที่ไนต์ได้เข้าไปในจักรวาลของซันรึยัง... ทฤษฎี 21 วัน จะใช้กับความรักได้ไหม...
# ธรณีวิทยาทางทะเล
ธรณีวิทยาทางทะเล คือการศึกษาเกี่ยวกับประวัติศาสตร์และโครงสร้างของพื้นมหาสมุทรและศึกษาเกี่ยวข้องกับธรณีฟิสิกส์, ธรณีเคมี, ตะกอนวิทยาและบรรพชีวินวิทยาที่ค้นคว้าวิจัยและหาข้อมูลเกี่ยวกับพื้นมหาสมุทรและชายฝั่ง ธรณีสัณฐานวิทยาเป็นส่วนหนึ่งในสาขาของธรณีฟิสิกส์และสมุทรศาสตร์กายภาพ

การศึกษาเกี่ยวกับธรณีวิทยาทางทะเลมีความสำคัญมากในการหาข้อมูลและหลักฐานสำคัญเกี่ยวการขยายตัวของพื้นทะเลและเปลือกโลกในช่วงหลังสงครามโลกครั้งที่สองเนื่องจากทะเลลึกเป็นพื้นที่สุดท้ายที่ยังไม่ได้ทำการสำรวจและทำแผนที่โดยละเอียดจึงต้องเริ่มมีการสำรวจเพื่อวัตถุประสงค์ทางทหาร (เรือดำน้ำ) วัตถุประสงค์ทางเศรษฐกิจ (ปิโตรเลียมและเหมืองแร่โลหะ) และวัตถุประสงค์ด้านการวิจัย

 ภาพรวม 
thumb|left|140px|รูปแบบของร่องลึกซึ่งจะอยู่ระหว่างขอบของแผ่นเปลือกโลก 2 เปลือก
วงแหวนแห่งไฟรอบมหาสมุทรแปซิฟิกกับการปะทุของภูเขาไฟและกิจกรรมเกี่ยวกับแผ่นดินไหวเป็นภัยคุกคามที่ใหญ่หลวง การที่จะสามารถเตือนภัยล่วงหน้าเกี่ยวกับเหตุการณ์ร้ายแรงเหล่านี้จะต้องมีข้อมูล, รายละเอียดเพิ่มเติมเกี่ยวกับธรณีวิทยาทางทะเลและสภาพแวดล้อมของชายฝั่งและหมู่เกาะรูปโค้ง

การศึกษาชายฝั่ง การผุพัง การตกตะกอนของทะเลลึกและการละลายของแคลเซียมคาร์บอเนตในสภาพแวดล้อมทางทะเลต่าง ๆ มีผลกระทบที่สำคัญต่อการเปลี่ยนแปลงสภาพภูมิอากาศโลก

การศึกษาและการค้นพบเทือกเขากลางสมุทรและปล่องแบบน้ำร้อนครั้งแรกในทะเลแดงและต้อมาที่เทือกเขากลางสมุทรแปซิฟิกตะวันออกและเทือกเขากลางมหาสมุทรแอตแลนติกทำให้กลายเป็นพื้นที่สำคัญในการวิจัยธรณีวิทยาทางทะเล อิกซ์ตรีโมไฟล์ซึ่งเป็นสิ่งมีชีวิตที่เติบโตได้ดีในภาวะสุดขั้วในปล่องแบบน้ำร้อนทำให้เกิดความเข้าใจใหม่ว่าสิ่งมีชีวิตบนโลกอาจเริ่มต้นจากสภาพแวดล้อมเช่นนี้

ร่องลึกก้นสมุทรเป็นภูมิประเทศที่มีลักษณะยาว แคบ และโค้ง และถือว่าเป็นส่วนของมหาสมุทรที่ลึกที่สุด ร่องลึกก้นสมุทรมาเรียนาเป็นร่องลึกก้นสมุทรที่ลึกที่สุดในโลก เป็นร่องลึกที่เกิดจากแผ่นแปซิฟิกมุดตัวลงไปใต้แผ่นทะเลฟิลิปปิน
# จินเจษฎ์ วรรธนะสิน
จินเจษฎ์ วรรธนะสิน ชื่อเล่น เจ้านาย นักร้องชายสัญชาติไทย เป็นที่รู้จักในวงกว้างจากผลงานเพลง คนละชั้น โดยปัจจุบันเจ้านายเป็นศิลปินของค่าย โซนี่มิวสิกเอ็นเตอร์เทนเมนต์

 ประวัติ 
จินเจษฎ์ วรรธนะสิน หรือ เจ้านาย เป็นบุตรชายคนโตของเจตริน วรรธนะสิน และเก็จมณี พิชัยรณรงค์สงคราม อดีตภรรยา โดยมีน้องชายร่วมบิดามารดา 2 คนได้แก่ จักรภัทร วรรธนะสิน ชื่อเล่น เจ้าขุน และ จักร วรรธนะสิน ชื่อเล่น เจ้าสมุทร"ส่อง 3 หนุ่ม ตระกูล จ. "เจ้านาย เจ้าขุน เจ้าสมุทร" ดีกรีนักเรียนนอกทุกคน..." โดย sanook.com โพสต์เมื่อ6 สิงหาคม 2560 08.30 น. ตามลำดับ มีพี่สาวต่างมารดาอีก 1 คน ได้แก่ จิดาริน ณ ลำเลียง"น่ารักนะ!! 'เจด้า-จิดาริน' ลูกสาวคนเดียวที่ 'เจ เจตริน' หวงที่สุด"   โดย ASTVผู้จัดการออนไลน์ โพสต์เมื่อ 9 ตุลาคม 2557 16:44 น. ชื่อเล่น เจด้า โดยที่เจ้านายนั้นนับถือศาสนาคริสต์นิกายโปรเตสแตนต์"เจ้านาย จินเจษฎ์ กับสารพัดเรื่องราวดีๆ ที่สะใภ้มโนต้องรู้ ยิ่งรู้จักก็ยิ่งรัก" โดย SUDSAPDA.COM  โพสเมื่อ 30 มีนาคม 2561 และในปี 2018 เจ้านายได้ทำการรับศีลล้างบาป เปลี่ยนมานับถือศาสนาคริสต์ นิกาย โรมันคาทอลิก  จบการศึกษาระดับประถมศึกษาที่ Ascot International School  จบการศึกษาในระดับมัธยมปลายที่ Millfield School เมือง Somerset ประเทศอังกฤษ""เจ้านาย เรียนจบแล้ว" พี่ใหญ่ของบ้านเรียนจบไฮสคูลที่ประเทศอังกฤษเตรียมต่อมหาวิทยาลัย" โดย sanook.com โพสต์เมื่อ26 พฤษภาคม 2562 13.23 น. และได้เข้าเรียนในระดับมหาวิทยาลัยที่ British & Irish Modern Music Institute (BIMM)ที่กรุงลอนดอน สหราชอาณาจักร

 ผลงาน 
 ผลงานเพลง 
ซิงเกิลปีเพลงวันที่ออกหมายเหตุ2560คนละชั้น9 มิถุนายน พ.ศ. 2560 2561แอบบอกรัก18 พฤษภาคม พ.ศ. 25612562ดึกแล้วอย่าเพิ่งกลับ25 กรกฎาคม พ.ศ. 25622563เธอมีเขา8 พฤษภาคม พ.ศ. 2563โกงรักไม่ได้ 3 สิงหาคม พ.ศ. 2563เพลงประกอบละคร "ฉลาดเกมส์โกง"2564แปะหัวใจ 14 กุมภาพันธ์ พ.ศ. 2564ft. Juné2565WINK 7 กรกฎาคม พ.ศ. 2565เพลงพิเศษปีเพลงวันที่ออกหมายเหตุ2560คนละชั้น ชั้น ชั้น (Remix)24 พฤศจิกายน พ.ศ. 25602562คืนที่ดาวเต็มฟ้า (Reproduced)11 มกราคม พ.ศ. 2562แอบบอกรัก (Remastered)17 พฤษภาคม พ.ศ. 2562

 ผลงานคอนเสิร์ต 
คอนเสิร์ตที่เป็นแขกรับเชิญปีชื่อคอนเสิร์ตวันที่แสดงร่วมกับจำนวนสถานที่จัดการแสดงหมายเหตุ2555J20 Anniversary Concert20-22 กรกฎาคม พ.ศ. 2555เจ เจตริน4 รอบรอยัล พารากอน ฮอลล์เป็นแขกรับเชิญ255810 YEARS OF ATIME SHOWBIZ29-31 พฤษภาคม พ.ศ. 25583 รอบรอยัล พารากอน ฮอลล์2560J-DNA Concert15-16 กรกฎาคม พ.ศ. 2560เจ เจตริน2 รอบอิมแพ็ค อารีน่า เมืองทองธานีJ-DNA Xtreme Concert16-17 ธันวาคม พ.ศ. 2560เจ เจตริน2 รอบอิมแพ็ค อารีน่า เมืองทองธานี2561King Power "The Infinity Concert"18 สิงหาคม พ.ศ. 25611 รอบอิมแพ็ค อารีน่า เมืองทองธานี2562J-Adrenaline 360° Concert24-25 สิงหาคม พ.ศ. 2562เจ เจตริน2 รอบอิมแพ็ค อารีน่า เมืองทองธานี

 ผลงานละครและซีรีส์ 
 ปี  เรื่อง  บทบาท  สถานีโทรทัศน์ หมายเหตุ 2563  ฉลาดเกมส์โกง เดอะซีรีส์  ธนพนธ์ วิริยะกุล (แบงค์)  ช่องวัน 31 2566ดีลีตโต้งเน็ตฟลิกซ์2568พระแท้ คนเก๊เอกจังก้า2569นางคุก

 รางวัลที่ได้รับ 
ปีรางวัลสาขาผลผลงาน2561MThai Top Talk-About 2018รางวัล Top Talk-about Song คนละชั้นรางวัลไนน์เอ็นเตอร์เทน อวอร์ดส์ ครั้งที่ 11 (2561)รางวัลเพลงแห่งปี คนละชั้น2562รางวัล kazz awards 2019รางวัล favourite single of 2019 (male) 2565JOOX Thailand Music Awards 2022 เพลงแห่งปี  แปะหัวใจ (14th Feb) เพลงป๊อปแห่งปี  Collaboration Song of the Year  Top Social Thai Artist of the year
# กองทัพน้อยเชโกสโลวาเกียที่ 1 ในสหภาพโซเวียต
กองทัพน้อยกองทัพเชโกสโลวาเกียที่ 1 (,) เป็นกองกำลังทหารของกองทัพพลัดถิ่นเชโกสโลวาเกีย กองทัพต่อสู้บนแนวรบด้านตะวันออกเคียงบ่าเคียงไหลกับกองทัพแดงแห่งสหภาพโซเวียตในสงครามโลกครั้งที่สองhttp://www.ceskatelevize.cz/ct24/domaci/160579-vznik-ceskoslovenskych-jednotek-na-vychode-provazely-improvizace/ กองทัพน้อยเป็นกองกำลังที่ใหญ่ที่สุดของหน่วยเชโกสโลวักที่ต่อสู้ในด้านโซเวียตในแนวรบด้านตะวันออก

กองทัพน้อยกองทัพเชโกสโลวาเกียที่ 1 ก่อตั้งขึ้นในเมือง Buzuluk ในเทือกเขายูรัลเป็นครั้งแรกที่หน่วยสัมพันธมิตรต่อสู้เคียงข้างกองทัพแดงในดินแดนโซเวียต กองทัพถูกสร้างขึ้นจากอดีตสมาชิกของเชโกสโลวักลีเจียน, พลเมืองเชโกสโลวัก (ส่วนใหญ่อพยพ) ที่อาศัยอยู่ในสหภาพโซเวียต, เชลยสงครามสโลวักและผู้แปรพักตร์ และ Volhynian Czechs (พลเมืองโซเวียตที่เป็นชาวเช็กโดยกำเนิด) พลโท ลุดวีก สโวโบดา ได้รับการแต่งตั้งให้เป็นผู้บัญชาการหน่วยเมื่อวันที่ 15 กรกฎาคม 1942

แม้จะมีแผนการของผู้นำทางการเมืองของเชโกสโลวาเกียผู้ซึ่งตั้งใจจะรักษากองทัพไว้เพื่อช่วยในการปลดปล่อยเชโกสโลวาเกียในอนาคต เจ้าหน้าที่กองพันพยายามที่จะนำหน่วยเข้าต่อสู้โดยเร็วที่สุด หลังจากส่งจดหมายส่วนตัวถึงโจเซฟ สตาลินแล้ว ในที่สุดกองทัพน้อยก็ประสบความสำเร็จและกองทัพถูกส่งเข้าปฏิบัติงาน โดยมีส่วนร่วมในการต่อสู้ป้องกันในยุทธการที่โซโคโลโว ซึ่งเป็นส่วนหนึ่งของยุทธการที่คาร์คอฟครั้งที่ 3 ในเดือนมีนาคม 1943 ในเวลานั้นกองทัพเป็นหนึ่งในกองพันทหารราบติดอาวุธที่ดีที่สุดในแนวรบด้านตะวันออก อย่างไรก็ตามกองทัพขาดอาวุธต่อต้านรถถังและปืนใหญ่อย่างหนักซึ่งเป็นอุปสรรคต่อการสนับสนุนหน่วยโซเวียต ด้วยเหตุนี้ในระหว่างการสู้รบกองทัพได้รับความเสียหายอย่างหนักจากการโจมตีโดยกองพลยานเกราะเยอรมันและถูกถอนออกจากแนวหน้า

ในเดือนพฤษภาคมปี 1943 ส่วนที่เหลือของกองพันสนามอิสระเชโกสโลวาเกียที่ 1 และกรมทหารสำรองเชโกสโลวาเกียที่ 1 ได้รับการจัตตั้งขึ่นใหม่เป็นกองพลอิสระน้อยเชโกสโลวาเกียที่ 1 โดยที่มีชาว Rusyn และ ยูเครนเป็นกำลังเสริม และ นักโทษที่ได้รับการปล่อยตัวออกมาจากกูลัคhttp://www.day.kiev.ua/uk/article/politika/druga-svitova-osobistiy-rahunok/ กองพลน้อยมีบทบาทสำคัญในยุทธการที่เคียฟปี 1943 และกองกำลังของเชโกสโลวาเกียถึอเป็นหน่วยแรก ๆ ที่ไปถึงใจกลางของเมืองหลวงของยูเครน กองพลน้อยได้รับความเสียหายเล็กน้อยโดยเสียชีวิตและสูญหาย 33 นาย ได้รับบาดเจ็บ 82 นาย ในขณะที่กองกำลังมีกำลังทั้งหมด 3,348 นาย
# วิคทูอาเลียนมาคท์
วิคทูอาเลียนมาคท์ หรือ ตลาดวิคทูอาเลียน   เป็นตลาดขายอาหารและจัตุรัสใจกลางนครมิวนิก ประเทศเยอรมนี มีแผงขายสินค้ากว่า 140 แผงบนพื้นที่กว่า 22,000 ตารางเมตร มีทั้งแผงขายดอกไม้ ผลไม้ สัตว์ปีก เครื่องเทศ เนยแข็ง ปลา น้ำผลไม้ และอื่น ๆ ร้านค้าส่วนใหญ่เปิดทำการในวันจันทร์ถึงวันเสาร์ 8 โมงเช้าถึง 2 ทุ่ม ก่อนเวลาปิดร้านไม่นาน มักจะมีชั่วโมงลดราคาพิเศษทั้งดอกไม้ อาหาร และเบเกอรี ตลาดแห่งนี้เปิดขึ้นในปี ค.ศ. 1807 ตามพระบัญชาของพระเจ้ามัคซีมีลีอานที่ 1 โยเซ็ฟแห่งบาวาเรีย

 แหล่งข้อมูลอื่น 

เว็บไซต์อย่างเป็นทางการของ Viktualienmarkt
Panorama View
# จักรพรรดินีเฉินเจี่ยว
จักรพรรดินีเฉินอู่ หรือ อดีตจักรพรรดินีเฉิน  จักรพรรดินีองค์แรกของ จักรพรรดิฮั่นอู่ ดำรงพระยศเมื่อ 141 ปีก่อนคริสตกาลตรงกับ พ.ศ. 403 ก่อนจะถูกปลดเมื่อ 130 ปีก่อนคริสตกาลหรือ พ.ศ. 414 เนื่องจากใช้ไสยศาสตร์มนต์ดำและสิ้นพระชนม์ในปีเดียวกัน
# จอห์น โฮลดิง
จอห์น โฮลดิง  เป็นนักธุรกิจ, นักการเมืองชาวอังกฤษจากเมืองลิเวอร์พูล และเป็นที่รู้จักกันดีในฐานะที่เขาเป็นผู้ก่อตั้งสโมสรฟุตบอลลิเวอร์พูลLiversedge, Stan (1991). Liverpool:The Official Centenary History.  p. 108. London: Hamlyn Publishing Group Ltd. . โฮลดิงได้รับการเฉลิมฉลองด้วยรูปปั้นครึ่งตัวทำจากทองแดงนอกสนามแอนฟิลด์เพื่อเป็นการฉลองครบรอบ 125 ปีของสโมสรฟุตบอลลิเวอร์พูล

หน้าที่การงาน
เขาเกิดในครอบครัวนักธุรกิจจากเมืองลิเวอร์พูล จบการศึกษาจากวิทยาลัยลิเวอร์พูล จากนั้นเขาลงสมัครเลือกตั้งเป็นนายกเทศมนตรีเมืองลิเวอร์พูล และชนะการเลือกตั้งอีกด้วยในนามพรรคอนุรักษนิยม เมื่อปี พ.ศ. 2440David Kennedy นอกจากนี้ยังเป็นสมาชิกองค์กรฟรีเมสัน ด้วยเลขประจำตัว 2215

และเขาเป็นที่รู้จักกันดีในฐานะเป็นผู้ก่อตั้งสโมสรฟุตบอลลิเวอร์พูลLiversedge, Stan (1991). Liverpool:The Official Centenary History.  p. 108. London: Hamlyn Publishing Group Ltd. . สโมสรฟุตบอลที่ได้ชื่อว่าประสบความสำเร็จที่สุดในอังกฤษ ได้รับการก่อตั้งเมื่อวันที่ 3 มิถุนายน พ.ศ. 2445

ลาลับ
เขาเสียชีวิตเมื่อวันที่ 17 มีนาคม พ.ศ. 2445 ณ เมืองซิเม ประเทศฝรั่งเศส รวมอายุได้ 69 ปีWilliams, John (2010), Red Men: Liverpool Football Club - The Biography. Mainstream Publishing. . ที่งานศพของเขา ผู้เล่นทั้งลิเวอร์พูลและเอฟเวอร์ตันต่างช่วยกันแบกโลงศพเพื่อเป็นการแสดงความเคารพต่อทุกสิ่งที่เขาทำเพื่อฟุตบอลในเมือง ในเดือนพฤศจิกายน ค.ศ. 2018 โฮลดิงได้รับการเฉลิมฉลองด้วยรูปปั้นทองสัมฤทธิ์ซึ่งตั้งตระหง่านอยู่นอกแอนฟิลด์ เพื่อเป็นการฉลองครบรอบ 125 ปีของสโมสรฟุตบอลลิเวอร์พูล
# จังหวัดฮีลากังซามาร์
จังหวัดฮีลากังซามาร์ (วาไร: Norte san Samar) เป็นจังหวัดในเขตซีลางังคาบีซายาอัน ประเทศฟิลิปปินส์ ตั้งอยู่ทางตอนเหนือของเกาะซามาร์ เมืองศูนย์กลางคือ‎ มีอาณาเขตติดกับจังหวัดซามาร์และซีลางังซามาร์ทางทิศใต้ ติดกับช่องแคบซันเบร์นาร์ดิโนและจังหวัดซอร์โซโกนทางทิศตะวันตกเฉียงเหนือ ติดกับทะเลฟิลิปปินทางทิศตะวันออก และติดกับทะเลซามาร์ทางทิศตะวันตก
# ควาซี ออคเยเร วไรเอดท์
ควาซี ออคเยเร วไรเอดท์ (เกิดวันที่ 10 กรกฎาคม ค.ศ. 1994) เป็นนักฟุตบอลชาวกานา-เยอรมัน ปัจจุบันลงเล่นตำแหน่งกองหน้าให้กับสโมสรฟุตบอลไบเอิร์นมิวนิก เขาลงเล่นนัดแรกให้กับสโมสรเมื่อวันที่ 25 ตุลาคม ค.ศ. 2017 โดยลงมาเป็นตัวสำรองในนาทีที่ 101 แทนที่ของเตียโก อัลกันตารา ในนัดที่ออกไปเยือนแอร์เบ ไลพ์ซิจ ในรอบที่สองของเดเอ็ฟเบ-โพคาล ฤดูกาล 2017–18 นัดนั้นจบลงด้วยผลเสมอ 1–1 หลังต่อเวลาพิเศษ และเป็นไบเอิร์นมิวนิกที่ชนะลูกโทษ 5–4
# สนามกีฬาอากรอน
สนามกีฬาอากรอน  เดิมชื่อ สนามกีฬาออมนิไลฟ์  และ สนามกีฬาชิบัส  เป็นสนามฟุตบอลตั้งอยู่ที่รัฐฮาลิสโก ประเทศเม็กซิโก เป็นสนามเหย้าของสโมสรกีฬากวาดาลาฮารา มีความจุที่นั่งทั้งสิ้น 46,232 ที่นั่ง สนามแห่งนี้เริ่มก่อสร้างในเดือนกุมภาพันธ์ ค.ศ. 2004 แต่เนื่องจากปัญหาทางการเงินและปัญหาอื่น ๆ การก่อสร้างจึงล่าช้าหลายปี แต่ก็เปิดใช้งานได้ใน ค.ศ. 2010

สนามแห่งนี้เคยใช้เป็นสนามในการแข่งขันกีฬาระดับนานาชาติมาแล้ว เช่น โกปาลีเบร์ตาโดเรส 2010 รอบชิงชนะเลิศ ในเลกแรก, พิธีเปิดและพิธีปิดการแข่งขันแพนอเมริกันเกมส์ 2011 และฟุตบอลโลกเยาวชนอายุไม่เกิน 17 ปี 2011
# จังหวัดซีลางังซามาร์
จังหวัดซีลางังซามาร์ (วาไร: Sinirangan Samar; เซบัวโน: Sidlakang Samar) เป็นจังหวัดในเขตซีลางังคาบีซายาอัน ประเทศฟิลิปปินส์ ครอบคลุมพื้นที่ทางตะวันออกของเกาะซามาร์ เมืองศูนย์กลางคือโบโรงกัน มีอาณาเขตติดต่อกับจังหวัดฮีลากังซามาร์ทางทิศเหนือ และติดกับจังหวัดซามาร์ทางทิศตะวันตก ติดกับทะเลฟิลิปปินทางทิศตะวันออก และติดกับอ่าวเลเตทางทิศใต้ จึงทำให้เป็นจังหวัดที่ประสบพายุไต้ฝุ่นอยู่บ่อยครั้ง

 การขนส่ง 
ภายในจังหวัดมีสนามบินอยู่หนึ่งแห่งคือท่าอากาศยานโบโรงกัน ซึ่งมีเพียงสายการบินสกายเจ็ตที่ให้บริการเที่ยวบินไปยังมะนิลา ส่วนการขนส่งทางบกก็มีรถโดยสารขนาดเล็ก รถตู้ วิ่งจากเมืองตักโลบันมายังเมืองในจังหวัดนี้ ส่วนการเดินทางโดยรถโดยสารประจำทางจากโบโรงกันไปยังมะนิลานั้น รถโดยสารจะลงเรือข้ามฟาก และขึ้นบกอีกครั้งที่ท่าเรือตักโลบัน แล้วจึงเดินทางต่อไป
# พันมุนจ็อม
พันมุนจ็อม  หมู่บ้านที่ตั้งอยู่ในเมือง พาจู, จังหวัดคย็องกี ของ เกาหลีใต้ และ จังหวัดฮวังแฮเหนือ ของ เกาหลีเหนือ ซึ่งหมู่บ้านแห่งนี้มีความสำคัญเพราะเป็นที่ตั้งของ เขตปลอดทหารเกาหลี พรมแดนทางเหนือโดยพฤตินัยระหว่างเกาหลีเหนือและเกาหลีใต้ นอกจากนี้ยังเป็นที่ลงนามใน ความตกลงการสงบศึกเกาหลี เพื่อยุติสงครามเกาหลีเป็นการชั่วคราวเมื่อ ค.ศ. 1953 ซึ่งยังมีผลอยู่จนถึงปัจจุบัน
# ปฏิญญาพันมุนจ็อม
ปฏิญญาพันมุนจ็อมสำหรับสันติภาพ ความรุ่งเรือง และความเป็นเอกภาพของคาบสมุทรเกาหลี  เป็นปฏิญญาที่ลงนามระหว่างผู้นำสูงสุดของเกาหลีเหนือกับประธานาธิบดีเกาหลีใต้เมื่อวันศุกร์ที่ 27 เมษายน พ.ศ. 2561 ระหว่างการประชุมสุดยอดระหว่างเกาหลี พ.ศ. 2561 โดยปฏิญญาฉบับนี้มุ่งหมายให้ผู้นำของเกาหลีเหนือและเกาหลีใต้ต้องดำเนินการเพื่อนำไปสู่การยุติสงครามเกาหลีเป็นการถาวร โดยในขณะที่ลงนามนั้น ทั้งสองประเทศอยู่ในภาวะสงบศึกนับตั้งแต่ พ.ศ. 2496  นอกจากนี้ยังนำไปสู่การปลดอาวุธนิวเคลียร์บนคาบสมุทรเกาหลี
# การรวมชาติอิตาลี
การรวมชาติอิตาลี  หรือ ริซอจิเมนโต (,) เป็นความเคลื่อนไหวทางการเมืองและทางสังคมโดยบรรดารัฐต่าง ๆ เพื่อรวมกันเป็น ราชอาณาจักรอิตาลี ใน คริสต์ศตวรรษที่ 19 โดยเริ่มต้นพร้อมกับ การประชุมใหญ่แห่งเวียนนา ใน ค.ศ. 1815 และเป็นผลสำเร็จใน ค.ศ. 1871 เมื่อ กรุงโรม ได้เป็นเมืองหลวงของราชอาณาจักรอิตาลี